Verten er veldig hyggelig og behjelpelig med absolutt alt - vi fikk tips til fremkomstmidler da det var litt tvil om vi rakk innsjekking! Enkel inn- og utsjekking med sharebox på Bunnpris rett ved trikkestoppet. Superenkelt å komme seg ned til sentrum, så leiligheten ligger veldig fint til. Fin spasertur ned til sentrum også om været er bra :)
Leiligheten i seg selv er veldig koselig og passer perfekt til et par - til nød 3 stk. Kaffemaskin og alt man trenger til å lage mat om man ønsker det. Flere dagligvarebutikker i umiddelbar nærhet, og ønsker man ferskt brød er det kort vei til Godt Brød :) Gode madrasser og herlig sengetøy, og veldig koselig i sovealkoven :) Har bare godt å si om denne! :)